Stasjon Nexus

Stasjon Nexus er en romstasjon som opptrer i flere av historiene til Jon Bing og Tor Åge Bringsværd, særlig i tilknytning til romskipet Marco Polo.

Stasjon Nexus er også navnet på en tegneserie tegnet av Thore Hansen etter manus av Bing & Bringsværd, publisert i Nazar 2: Åndeskrift, Bing & Bringsværd, Gyldendal 1976. Serien handler om NASA-astronautene Portobello og Cyrano som i sine forberedelser til en Venusekspedisjon, finner spor som sender dem tilbake i tid og hvor de til slutt finner Atlantis.

Rundt 1970 kjøpte ukebladet Illustrert tegneserien «Stasjon Nexus», men de måtte legge ned virksomheten, før serien ble utgitt. Deretter ble serien kjøpt av Vi Menn, som aldri utga den. «Stasjon Nexus» ble noe senere utgitt i «Bobbla». I 1976 ble serien utgitt på ny. Denne gang i Bings og Bringsværds antologi «Åndeskrift» (fra side 112 til side 163).

Kilder
Tegn (Tidsskrift om og med tegneserier) nr 1 1992.
Thore Hansen (2010)

Kategori:Stjerneskipet Marco Polo
Kategori:Norske tegneserier
Kategori:Science fiction-tegneserier
Kategori:Introduksjoner i 1976